SAEIMAS AIZSARDZĪBAS, IEKŠLIETU UN

KORUPCIJAS NOVĒRŠANAS KOMISIJAS

**PROTOKOLS Nr. 281**

**2018. gada 13. jūnijā plkst. 11.45**

NBS militārajā objektā “Mežaine”, Skrundas novads

Sēdē piedalās:

komisijas locekļi:

Ainars Latkovskis

Kārlis Seržants

Kārlis Krēsliņš

Aleksejs Loskutovs

Jānis Ruks

Veiko Spolītis

*Starptautisko militāro mācību “Saber Strike 2018” viesu un mediju dienas ietvaros pasākumā piedalās aizsardzības ministrs Raimonds Bergmanis, Nacionālo bruņoto spēku komandieris ģenerālleitnants Leonīds Kalniņš, NATO spēku augstākās virspavēlniecības Eiropā komandiera vietnieks ģenerālleitnants Huans Kampins (Juan Campins), ASV Mičiganas Nacionālās gvardes komandieris ģenerālmajors Gregorijs Vadnais (Gregory J.Vadnais), Saeimas priekšsēdētāja Ināra Mūrniece, mācību dalībvalstu vēstnieki, augstas ārvalstu un Latvijas amatpersonas, NBS amatpersonas.*

***Viesu un mediju dienas pasākumā piedalās arī Aizsardzības, iekšlietu un korupcijas novēršanas komisijas vecākā konsultante Ieva Barvika, konsultante Inese Silabriede un deputāta J.Vectirāna praktikante Laima Karlsone.***

**Sēdi vada:** komisijaspriekšsēdētājs A.Latkovskis

**Sēdi protokolē:** konsultante I.Silabriede

**Sēdes veids:** atklāta

Izskatītā darba kārtība:

**Starptautisko militāro mācību “Saber Strike 2018” apmeklējums.**

Komisijas deputāti ierodas poligonā “Mežaine” (Līdumnieki, Raņķu pagasts, Skrundas novads), lai apmeklētu ikgadējās starptautiskās militārās mācības “Saber Strike 2018”, kur aicināti iepazīties ar mācību norisi un vērot paraugdemonstrējumus pilsētvidē.

ASV spēku Eiropā vadītās ikgadējās starptautiskās militārās mācības “Saber Strike” Latvijā notiek no 3. līdz 15. jūnijam. Tās apvienotas ar Latvijas organizētajām starptautiskajām militārajām mācībām “Summer Shield XV”. Mācību mērķis ir uzlabot sabiedroto un reģionālo partneru sadarbību, kā arī kaujas gatavības un reaģēšanas spējas. Latvijas teritorijā mācībās piedalās vairāk nekā 3000 dalībnieku no Albānijas, ASV, Dānijas, Itālijas, Kanādas, Latvijas, Lielbritānijas, Norvēģijas, Polijas, Slovēnijas, Spānijas un Vācijas.

“Saber Strike 2018” ir vienas no lielākajām ASV organizētajām mācībām Eiropā. Tās norisinās ne tikai Latvijas, bet arī Lietuvas, Igaunijas un Polijas teritorijā. Mācībās kopumā piedalās 18 000 dalībnieku no 19 valstīm. “Saber Strike” apvienotās sauszemes un gaisa spēku mācības tiek organizētas kopš 2010. gada.

Deputāti noskatās sagatavotos paraugdemonstrējumus un uzklausa “Saber Strike 2018” organizatoru sniegto informāciju.

Izbraukuma sēdes noslēgumā notiek diskusija ar Aizsardzības ministrijas un NBS amatpersonām.

Sēde slēgta plkst. 13.45.

Komisijas priekšsēdētājs A.Latkovskis

Komisijas sekretārs K.Krēsliņš

Sēdes protokolētājs I.Silabriede